B4-0968/95

Beslutning om forskelsbehandling paa grund af nationalitet af udenlandske sproglektorer ved universitetet i Verona, Italien, i modstrid med EF- traktatens artikel 48

Europa-Parlamentet,

- der henviser til en skrivelse fra Europa-Parlamentets formand til det italienske Senat og det italienske Parlament med en opfordring til sidstnaevnte om at hurtigt at bringe betingelserne og aftalerne om ligebehandling af udenlandske sproglaerere ved hoejere laereanstalter i Italien i overensstemmelse med faellesskabslovgivningen,

- der henviser til Domstolens domme ((De forenede sager C-259/91, C-331/91 og C-332/91 af 2.8.93, »Allué II«)) i sagen om udenlandske sproglektorer, hvoraf det fremgaar, at bestemmelsen i artikel 28, stk. 3 i dekret nr. 382/1980 fra republikkens praesident om kontrakter af et aars varighed i en periode paa hoejst 6 aar ikke er forenelig med EF- traktatens artikel 48, stk. 2, eftersom en saadan begraensning ikke findes for undervisere af italiensk nationalitet,

- der henviser til Domstolens domme ((Sag 33/88, Samling af Domstolens afgoerelser, 1989, s. 1591 og afgoerelse af 27.11.91 i sag C-4/91, »Allué I«)), hvoraf det fremgaar, at underviserstillinger ved offentlige uddannelsesinstitutioner uden hensyn til status eller niveau falder ind under bestemmelserne i traktatens artikel 48, stk. 1, 2 og 3, og at de derfor ikke er omfattet af undtagelsesbestemmelsen i artikel 48, stk. 4,

- der henviser til Kommissionens beslutning i november 1992 om at afgive begrundet udtalelse i medfoer af traktatens artikel 169 mod den italienske stat for at faa bragt forholdene i overensstemmelse med Domstolens fortolkning af faellesskabslovgivningens bestemmelser,

A. der henviser til, at udenlandske sproglektorer siden 1988 har ligget i strid med universitet i Verona om deres ret til ligebehandling paa arbejdspladsen,

B. der henviser til, at udenlandske undervisere er privat ansatte, medens deres italienske kolleger er offentligt ansatte og derfor bedre stillet med hensyn til pension og social sikring,

C. der henviser til kraenkelsen af 14 udenlandske sproglektorers grundlaeggende menneskerettigheder og demokratiske frihedsrettigheder som foelge af forvisning fra deres kontorer til et kaelderlokale paa seks gange fire meter og andre former for chikane og juridisk tovtraekkeri,

D. der henviser til, at alle 32 undervisere blev udsat for en ulovlig loennedskaering i forbindelse med forhandlingerne i marts 1995, selv om de var villige til at indgaa et kompromis med universitets rektor for at faa afsluttet striden,

1. anmoder Kommissionen om at sikre, at den begrundede udtalelse straks indbringes for Domstolen i overensstemmelse med bestemmelsen i artikel 169;

2. anmoder Kommissionen om at faa den italienske regering til at garantere, at de udenlandske sproglektorers erhvervede rettigheder har gyldighed fra datoen for den enkelte laerers ansaettelse, saaledes at de sikres samme pensionsrettigheder og stigninger med hensyn til loenklasse som deres italienske kolleger;

3. anmoder Kommissionen om, at universitetsansatte udenlandske sproglektorer, der udsaettes for lignende forskelsbehandling i EU, gives samme rettigheder som universitetslaerere fra den EU-medlemsstat, hvor de arbejder;

4. anmoder Kommissionen om at oplyse den italienske regering om Parlamentets bekymring over behandlingen af udenlandske sproglektorer;

5. anmoder Kommissionen om at sikre, at ledelsen ved universitetet i Verona ikke traeffer eller truer med uberettigede foranstaltninger mod underviserne som foelge af deres faglige aktion;

6. paalaegger Udvalget for Andragender hurtigst muligt at behandle andragende nr. 124/93 af David Petrie m.fl. med henblik paa straks at standse det magtmisbrug og den forskelsbehandling, som udenlandske sproglektorer udsaettes for i Italien;

7. paalaegger sin formand at sende denne beslutning til Raadet, Kommissionen og Den Italienske Republiks regering og parlament.